Diari Oficial de la Generalitat Valenciana


Sumari del DOGV 4856, del 05-10-2004 (2004/9722)

Actuacions de juí verbal número 199/2004. Cèdula de notificació.
----------------------------------------------------------------

### Dades del document

Número de DOGV
:   4856

Data del DOGV
:   05-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9722


Organisme emissor
:   Jutjat de Primera Instància Número 22 de València

Tipus de document
:   Anunci

Actuacions de juí verbal número 199/2004. Cèdula de notificació. [2004/Q9722]
  
Procediment: assumpte civil 199/2004
  
Juí: juí verbal (desnonament per falta de pagament) 199/2004
  
Part demandant: María Ángeles Márquez Núñez
  
Part demandada: El Moloudi Alid
  
Sobre: verbals arrendataris i precaris
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 174/2004
  
Jutge que la dicta: Ricardo Razola García
  
Lloc: València
  
Data: 15 de setembre de 2004
  
Part demandant: María Ángeles Márquez Núnez
  
Advocat: Ignacio Aguado Giménez
  
Procuradora: Amalia Tomás Rodríguez
  
Part demandada: El Moloudi Alid, en rebel·lia processal
  
Ricardo Razola García, magistrat jutge del Jutjat de Primera Instància número 22, ha vist les presents actuacions de juí verbal número 199/2004, en les quals han actuat, com a actora, María Ángeles Márquez Núnez, representada per la procuradora Amalia Tomás Rodríguez, i dirigida pel lletrat Ignacio Aguado Giménez; i, com a demandat, El Moloudi Alid, en situació processal de rebel·lia; exercita acció sobre resolució de contracte d'arrendament urbà per falta de pagament de la renda; i procedix en virtut de la potestat jurisdiccional que ens conferix la sobirania popular, i en nom del rei, a dictar la sentència que es basa en els següents:
  
Antecedents de fet
  
1. En data 27 de febrer de 2004 va entrar a les oficines del Deganat dels jutjats de València, i es repartir a este jutjat, la demanda de juí verbal interposada per l'actora contra el demandat, sobre la base que li va arrendar un habitatge situat a València, carrer del Torn de l'Hospital, número 41, 3, i ha deixat de pagar la renda des de maig de 2003. Fa constar la possibilitat d'enervar l'acció i acaba suplicant que es declare resolt el contracte, i condemne el demandat a deixar l'habitatge a disposició de l'actora, dins del termini legal, amb imposició de costes. Hi adjunta documents.
  
2. Una vegada esmenats alguns defectes de tipus formal, mitjançant la interlocutòria de data 22 de març de 2004, es va admetre a tràmit la demanda, i es van convocar les parts a l'acte de la vista del juí per al dia 18 de maig de 2004. No es va poder localitzar l'esmentat demandat després de diverses investigacions, i se'l va haver de citar mitjançant edictes per al dia 13 de setembre de 2004, en què es va realitzar la vista del juí. En este acte, el demandat no va comparéixer per la qual cosa se'l va declarar en rebel·lia. La part actora es va ratificar en el seu escrit de demanda, i va sol·licitar sentència condemnatòria invocant l'article 440 LEC, amb la qual cosa es va donar per acabat l'acte, i les actuacions van quedar concloses i vistes per a sentència.
  
3. Mitjançant el contracte d'11 de juny de 1997, prorrogat per un altre d'11 de juny de 1998, María Ángeles Márquez Núñez va arrendar a El Moludi Alid un habitatge situat a València, carrer del Torn de l'Hospital, número 4, porta 3, i ha deixat de pagar la renda des de maig de 2003 a febrer de 2004, a raó de 198,33 euros/mes, en total 1.983,30 euros.
  
Fonaments de dret
  
1. Acreditada l'existència d'un contracte d'arrendament d'habitatge entre les parts, este contracte té força de llei entre les parts i l'han de complir (articles 1.091 i 1.256 CC). El demandat ha incomplit la seua obligació fonamental que és el pagament de la renda (article 17 LAU), cosa que dóna dret a l'arrendador per a resoldre de ple dret el contracte (article 27.2.a LAU).
  
2. Al demandat se l'ha de condemnar en costes (article 394 LEC).
  
Vists els preceptes legals esmentats i altres de general i pertinent aplicació, dicte la següent:
  
Decisió
  
Que amb l'estimació íntegra de la demanda presentada per la procuradora la senyora Tomás Rodríguez, en nom i representació de María Ángeles Márquez Núñez, contra El Moloudi Alid, declare resolt el contracte d'arrendament que lliga a les parts pel que fa a un habitatge situat a València, carrer del Torn de l'Hospital, número 4, porta 3a, i condemne a deixar l'habitatge lliure i expedit a disposició de l'actora, dins del termini legal, sota l'advertència de llançament amb imposició de costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 15 de setembre de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència número 174, de data 15 de setembre de 2004, al demandat El Moloudi Alid, declarat en rebel·lia processal.